เรื่องร้องเรียน (ร้องเรียน,ถนน,ป้าย,ความปลอดภัย) วันที่ 2023-07-11 03:50:03 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660027877

ขอให้พิจารณาควบคุมและเข้มงวดการติดตั้งป้ายหาเสียงของผู้ลงสมัครรับเลือกตั้งสมาชิกสภาผู้แทนราษฎร หรือการติดตั้งป้ายโฆษณา ที่บดบังทัศนวิสัยในการขับรถ บริเวณ ทางเข้าหมู่บ้านกฤษณา ซอยวัชรพล 1/1 แยก 2 (ซอยวัดศิริพงษ์ธรรมนิมิต) แขวงท่าแร้ง เขตบางเขน กรุงเทพมหานคร พื้นที่ความรับผิดชอบของสำนักงานเขตบางเขน เนื่องจากผู้ร้องแจ้งช่วงปากทางเข้าหมู่บ้านฯ เป็นถนนสาธารณะ มีรถสัญจรเข้า-ออก ตลอดเวลา แต่มีการติดตั้งป้ายหาเสียงฯ ที่เป็นการติดตั้งป้ายหาเสียงทั้ง 2 ฝั่งของปากทางเข้าหมู่บ้านกฤษณา ทั้งฝั่งด้านซ้ายและฝั่งด้านขวา และการติดตั้งป้ายโฆษณา ทำให้บดบังทัศนวิสัยในการขับรถ มองไม่เห็นและเสี่ยงอันตรายมาก โดยเฉพาะรถจักรยานยนต์ที่สัญจรผ่านมา เกรงว่าอาจเกิดอุบัติเหตุได้ ผู้ขับรถจะต้องยื่นหน้าออกมาถนน เพื่อคอยดูเส้นทาง หากประชาชนทำการย้ายจุดติดตั้งป้ายหาเสียงฯ ด้วยตนเอง ก็จะถือว่าผิดกฎหมาย ล่าสุดผู้ร้องพบเห็นในวันที่ 1 พฤษภาคม 2566 ซึ่งเป็นการติดตั้งป้ายหาเสียงของผู้ลงสมัครรับเลือกตั้งสมาชิกสภาผู้แทนราษฎร 2566 จึงประสงค์ให้หน่วยงานที่เกี่ยวข้องควบคุมและเข้มงวดการติดตั้งป้ายดังกล่าว ประกอบกับผู้ร้องแจ้งว่าได้พบเห็นการติดตั้งป้ายหาเสียงฯ บ่อยครั้งมาก และทุกครั้งเป็นการบดบังทัศนวิสัยในการขับรถ จึงเห็นควรไม่ให้มีการติดตั้งป้ายหาเสียงฯ บริเวณทางเข้าหมู่บ้านดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata